Marius Tucă, despre COVID-19: Nu ai putere să ții un pahar în mână sau să treci strada.
Marius Tucă l-a avut ca invitat pe medicul primar boli infecțioase la Spitalul "Matei Balș" Adrian Marinescu. Marius Tucă povestește despre experiența lui cu noul coronavirus.
Acesta vorbește despre noile simptome și despre sechelele cu care rămân pacienții după ce se vindecă. Tratamentul care l-a scăpat de boală pe președintele Americii există și la Matei Balș și doctorul Marinescu ne spune exact în ce constă și care sunt șansele să fie utilizat pentru mai mulți bolnavi.Marius Tucă: "Domnule doctor, vă întreb direct: cât durează perioada în care unul dintre pacienții care a fost testat pozitiv este contagios?"Adrian Marinescu: "Dacă vorbim de pacientul simptomatic, atunci e mai simplu. Sunt două, trei zile înainte de a avea simptomele și câteva zile din momentul în care are simptome, probabil până într-o săptămână."Marius Tucă spune că a stat trei zile la Matei Balș, unde a fost tratat foarte bine. Abia după două săptămâni a început să se simtă slăbit. "Uneori îmi era greu să traversez strada." Alături de Marius Tucă și de medicul Adrian Marinescu se află actrița Rodica Mandache.